“กลุ่มปตท.” กอดคอร่วง! PTTGC นำทีมดิ่ง 6% กังวล Q2 ยอดขายลด-สต๊อกน้ำมันกดกำไร
“กลุ่มปตท.” กอดคอร่วง! PTTGC นำทีมดิ่ง 6% กังวลไตรมาส 2/65 ยอดขายลด-สต๊อกน้ำมันกด โดย ณ เวลา 11:29 น. ราคาอยู่ที่ระดับ 45.00 บาท ลบไป 3.00 บาท 
“กลุ่มปตท.” กอดคอร่วง! PTTGC นำทีมดิ่ง 6% ปริมานขาย-ส่วนต่างราคาน้ำมันกด โดย ณ เวลา 11:29 น. ราคาอยู่ที่ระดับ 45.00 บาท ลบไป 3.00 บาท
12 พ.ค. 2565

ผู้สื่อข่าวรายงานว่า วันนี้ (12 พ.ค.65) หุ้นกลุ่มปตท.ราคาหุ้นปรับตัวลงแรงนำโดย บริษัท พีทีที โกลบอล เคมิคอล จำกัด (มหาชน) หรือ PTTGC ราคาหุ้น ณ เวลา 11:29 น. อยู่ที่ระดับ 45.00 บาท ลบไป 3.00 บาท หรือลดลง 6.25%  ด้วยมูลค่าการซื้อขาย 2.38 พันล้านบาท
ส่วนบริษัท ปตท. จำกัด (มหาชน)  หรือ PTT ราคาหุ้น ณ เวลา 11:29 น. อยู่ที่ระดับ 36.50 บาท ลบไป 0.25 บาท หรือลดลง 0.68% โดยทำ ด้วยมูลค่าการซื้อขาย 873.40 ล้านบาท
ด้านบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ราคาหุ้น ณ เวลา 11:30 น. อยู่ที่ระดับ 151.50 บาท ลบไป 1.50 บาท หรือลดลง 0.98%  ด้วยมูลค่าการซื้อขาย 702.72 ล้านบาท
ด้านบริษัท ปตท. น้ำมันและการค้าปลีก จำกัด (มหาชน) หรือ OR ราคาหุ้น ณ เวลา 11:32 น. อยู่ที่ระดับ 26.00 บาท ลบไป  0.50 บาท หรือลดลง 1.89%  ด้วยมูลค่าการซื้อขาย 668.79 ล้านบาท
ส่วนบริษัท ไทยออยล์ จำกัด (มหาชน) หรือ TOP ราคาหุ้น ณ เวลา 11:33 น. อยู่ที่ระดับ55.25 บาท ลบไป  1.75 บาท หรือลดลง  3.07%  ด้วยมูลค่าการซื้อขาย 665.28 ล้านบาท
ขณะที่บริษัท ไออาร์พีซี จำกัด (มหาชน) หรือ IRPC ราคาหุ้น ณ เวลา 11:34 น. อยู่ที่ระดับ 3.10 บาท ลบไป  0.12 บาท หรือลดลง  3.73%  ด้วยมูลค่าการซื้อขาย 374.93 ล้านบาท
ปิดท้าย บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ราคาหุ้น ณ เวลา 12:11 น. อยู่ที่ระดับ 60.50 บาท ลบไป  1.00 บาท หรือลดลง 1.63%  ด้วยมูลค่าการซื้อขาย 290.58 ล้านบาท
ด้านบล.บัวหลวง ระบุในบทวิเคราะห์ว่า แนะนำถือ PTTGC กำไรไตรมาส 1/2565 ตามที่เราและตลาดคาด ส่วนแนวโน้มไตรมาส 2/2556 ลดลง เทียบช่วงเดียวกันของปีก่อน และไตรมาสก่อนหน้า ซึ่งรับแรงกดดันจากปริมาณขายและสวนต่างราคา
สำหรับ PTTGC รายงานผลการดำเนินงานงวดไตรมาส 1  สิ้นสุด ณ วันที่ 31 มีนาคม 2565มีกำไรสุทธิ 4.21 พันล้านบาท ลดลง 56.56% จากช่วงเดียวกันของปีก่อน 9.69 พันลบ.โดยผลประกอบการในไตรมาส 1/2565 มีรายได้จากการขายรวม 1.76 แสนล้านบาท เพิ่มขึ้นจากไตรมาส 1/2564 อยู่ที่ 1.02 แสนล้านบาท
โดยรายได้จากการขายรวมปรับเพิ่มขึ้นต่อเนื่องเป็นผลมาจากการปรับเพิ่มขึ้นของราคาผลิตภัณฑ์ปิโตรเลียมที่ปรับตัว เพิ่มขึ้นต่อเนื่องตามราคานน้ำมันดิบ ซึ่งได้รับปัจจัยสนับสนุนจากทั้งอุปสงค์ที่ฟื้นตัวภายหลังจากที่หลายประเทศทั่วโลกเริ่ม ผ่อนคลายมาตรการป้องกันการแพร่ระบาดของโรคติดเชื้อไวรัสโคโรนา 2019
ขณะที่ต้นทุนขายและต้นทุนการให้บริการไตรมาส 1/2565 อยู่ที่ 1.55 แสนล้านบาท เพิ่มขึ้นจากไตรมาส 1/2564 อยู่ที่ 8.79 หมื่นล้านบาท